Ward Hill (Raghnallsaigh a Deas)

'S e beinn ann an Arcaibh, Alba a th' ann an Ward Hill.

 Suidheachadh 
'S e Ward Hill a ' bheinn as àirde anns an eilean Raghnallsaigh a Deas. Tha e suidhichte ann am meadhan an eilein. Tha e 119m (390 troigh) de dh'àirde.Hill Bagging (Beurla)  Tha rathaid ann a leanas chun an stèisean rèidio a tha faisg air mullach na beinne. Air a' mhullach chithear leac thriantanachd a bhios a' sealltainn a' phuing as àirde. 'S e HuMP a th' ann.

Air sgàth 's gu bheil àirde nam beann ag atharrachadh tro ùine, tha buidhnean eadar-dhealaichte gam measach bho àm gu àm. Rinneadh an t-ath-sgrùdadh mu dheireadh air Ward Hill  san 21 an Dùbhlachd 2012 agus chaidh na tomhasan a chruinneachadh air an liosta a tha ri fhaighinn air an làrach-lìn "Database of British and Irish hills".

Tha an t-ainm "Ward Hill" a' tighinn bhon fhacal Lochlannais "varði" a tha a' ciallachadh tùr-rabhaidh. Nochdaidh e an-diugh mar "-ward" neo "-wart" ann an ainmean-àite Arcaibh. Gu eachdraidheil bha e cumanta airson a' bheinn as àirde anns an eilean air sgàth 's gum b' e sin an t-àite a b' fheàrr gus teine-rabhaidh a lasadh.Orkney Placenames - natural elements" Orkneyjar. (Beurla). Air a tharraing 31.8.2015 

 Iomraidhean 

 Dealbhan 

 Ceanglaichean a-mach 
Dealbhan aig geograph.org

Roinn-seòrsa:Beanntan na h-Alba
Roinn-seòrsa:Beanntan ann an Arcaibh
Roinn-seòrsa:HuMP